Azért hogy én szegény vagyok (1)
Azért hogy én szegény vagyok,
Szeretnek engem a nagyok.
Van borom, buzám, kenyerem,
A mellett sok jó emberem.

Van egynéhány bogaracskám,
Van egy rongyos kis házacskám,
Van mindig egy két krajczárom,
Sorba a falut nem járom.

Azért hogy én kicsin vagyok,
A királynak menye vagyok.
Megüzenem felségének:
Küldjön ruhát a menyének.

Jegyzetek
Népköltészet